ddrg/super_eurlex huggingface dataset:
(4)

Yhdysvaltojen viranomaiset tutkivat liiketoimea samanaikaisesti komission kanssa. Asiaa koskeva oikeudenkäynti alkoi yhdysvaltalaisessa Pohjois-Kalifornian tuomioistuimessa (District Court of Northern California San Franciscossa) 7 päivänä kesäkuuta 2004 (jäljempänä ’Yhdysvalloissa järjestetty oikeudenkäynti’). District Court of Northern California antoi 9 päivänä syyskuuta 2004 tuomion, jossa se kieltäytyi antamasta liiketoimea koskevaa kieltomääräystä. Oikeudenkäynnin kuluessa julkistettiin monia kyseistä liiketointa koskevia asiakirjoja, jotka yritykset olivat toimittaneet tuomioistuimelle ja jotka asetettiin (osittain) saataville Yhdysvaltain oikeusministeriön verkkosivustolle. Myös noin 30 todistajan oikeudenkäynnin aikana esittämiä lausuntoja koskevat pöytäkirjat on julkistettu. Komissio on sisällyttänyt päätökseensä osia Yhdysvalloissa järjestetyssä oikeudenkäynnissä esitetystä todistusaineistosta.
(2)

Komission suoritettua eläinlääkinnällisen tarkastuskäynnin Yhdistyneeseen kuningaskuntaan komission asiantuntijat totesivat, että Isossa-Britanniassa käyttöönotettujen ja ehdotettujen lammas- ja vuohieläinten tunnistus- ja rekisteröintijärjestelmien avulla voidaan yleisesti ottaen varmistaa useimpien asetuksessa (EY) N:o 21/2004 säädettyjen tavoitteiden täyttyminen, mutta eräisiin heikkouksiin on puututtava. Pohjois-Irlannissa ehdotetulla lammaseläinten tunnistus- ja rekisteröintijärjestelmällä voitaisiin saavuttaa useimpien asetuksessa (EY) N:o 21/2004 säädettyjen tavoitteiden täyttyminen, mutta sen soveltaminen vaatisi kaikkien mukana olevien osapuolten laajaa tietoisuutta ja sitoutumista.
—

pinta on 100-prosenttisesti polypropeenia, ja jos se on SBR-vaahtopohjainen, sen kokonaismassa on yli 780 g/m2. Kaikki muihin vaahtoihin pohjautuvat polypropeenimatot on suljettu pois.
d)

Tuotemerkinnöissä tai tuotteen mukana olevassa asiakirjassa on oltava maininta ”Tämä tuote sisältää muuntogeenisiä organismeja” tai ”Tämä tuote sisältää muuntogeenistä MON 863 -maissia”, paitsi jos yhteisön muussa lainsäädännössä säädetään, ettei tällaisia tietoja vaadita, jos pitoisuus on alle kynnysarvon, sanotun kuitenkaan rajoittamatta asetuksessa (EY) N:o 1829/2003 säädettyjen erityisten merkintävaatimusten noudattamista.
FI Euroopan unionin virallinen lehti L 204/21

KOMISSION PÄÄTÖS,

tehty 2 päivänä elokuuta 2005,

Irlannin lammaseläinten tunnistus- ja rekisteröintijärjestelmän hyväksymisestä neuvoston asetuksen (EY) N:o 21/2004 4 artiklan 2 kohdan d alakohdan mukaisesti

(tiedoksiannettu numerolla K(2005) 2911)

(Ainoastaan englanninkielinen teksti on todistusvoimainen)

(ETA:n kannalta merkityksellinen teksti)

(2005/597/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon lammas- ja vuohieläinten tunnistus- ja rekisteröintijärjestelmän käyttöönottamisesta ja asetuksen (EY) N:o 1782/2003 ja direktiivien 92/102/ETY ja 64/432/ETY muuttamisesta 17 päivänä joulukuuta 2003 annetun neuvoston asetuksen (EY) N:o 21/2004 (1) ja erityisesti sen 4 artiklan 2 kohdan d alakohdan,

sekä katsoo seuraavaa:

(1) Irlannin toimivaltainen viranomainen on toimittanut komissiolle kyseisessä jäsenvaltiossa täytäntöön pannun lammaseläinten tunnistus- ja rekisteröintijärjestelmän hyväksymispyynnön siihen liittyvine asianmukaisine asiakirja-aineistoineen.

(2) Komission Irlantiin tekemän eläinlääkinnällisen tarkastuskäynnin seurauksena komission asiantuntijat ovat todenneet lammaseläinten tunnistus- ja rekisteröintijärjestelmän täysin toimivaksi sillä edellytyksellä, että tietyt sitoumukset täytetään.

(3) Irlanti on toteuttanut kaikki tarvittavat toimenpiteet varmistaakseen, että asetuksen (EY) N:o 21/2004 vaatimuksia noudatetaan 9 päivästä heinäkuuta 2005.

(4) Toimivaltaisen viranomaisen olisi toteutettava soveltuvat tarkastukset, joilla varmennetaan, että lammaseläinten tunnistus- ja rekisteröintijärjestelmä on pantu asianmukaisesti täytäntöön.

(5) Tämän vuoksi olisi hyväksyttävä Irlannin lammaseläinten tunnistus- ja rekisteröintijärjestelmä, ja sillä olisi voitava korvata toinen tunnistekeino, lukuun ottamatta yhteisön sisäiseen kauppaan käytettäviä eläimiä.

(6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Hyväksytään Irlannin täytäntöön panema, asetuksen (EY) N:o 21/2004 4 artiklan 2 kohdan c alakohdassa tarkoitettu lammaseläinten tunnistus- ja rekisteröintijärjestelmä täysin toimivana 9 päivästä heinäkuuta 2005.

2 artikla

Rajoittamatta niiden säännösten soveltamista, joita on määrä antaa asetuksen (EY) N:o 21/2004 10 artiklan 1 kohdan a alakohdan nojalla, toimivaltaisen viranomaisen on vuosittain tehtävä riittävät tarkastukset paikan päällä, sen varmistamiseksi, että kasvattajat noudattavat lammaseläinten tunnistusta ja rekisteröintiä koskevia vaatimuksia.

3 artikla

Tämä päätös on osoitettu Irlannille.

Tehty Brysselissä 2 päivänä elokuuta 2005. Komission puolesta Markos KYPRIANOU Komission jäsen

(1) EUVL L 5, 9.1.2004, s. 8.
(28)

Edellä lueteltujen yritysten on lopetettava heti rikkominen, mikäli näin ei ole vielä tapahtunut. Yritysten on pidätyttävä vastedes harjoittamasta tässä asiassa todetun rikkomisen kaltaista toimintaa ja toteuttamasta toimenpiteitä, joilla on samanlaisia tai vastaavia tavoitteita tai vaikutuksia.
(53)

Komission näkemys on, että toimenpiteen valikoivuutta ei voida perustella järjestelmän luonteella ja logiikalla, koska se ei ole verojärjestelmän logiikan mukainen. Verohuojennus on pikemminkin selvä poikkeus järjestelmän yleisestä rakenteesta ja toimintatavasta. Lisäksi komissio toteaa, että energiaveron tavoite on kaksijakoinen. Ensinnäkin yrityksiä on tarkoitus kannustaa toteuttamaan energiansäästötoimenpiteitä. Vaikka kyseiset yritykset toteuttaisivatkin jo laajassa mittakaavassa tällaisia toimenpiteitä energiakustannuksia vähentääkseen, ei voida sanoa, että energiaverotuksella ei olisi ohjaavaa lisävaikutusta. Energiankulutus on yleisesti riippuvainen teknologiasta, ja näin ollen se on vain lyhyen aikaa muuttumaton. Pitkällä aikavälillä on odotettavissa tehokkuusetuja teknisen kehityksen ja innovaatioiden seurauksena. Lisäksi komissio toteaa, että Marienhütte Ges.m.b.H ei ole tarkemmin perustellut väitettyä ohjaavan vaikutuksen puuttumista. Toiseksi, vaikka energiankulutusta ei lyhyellä aikavälillä voitaisikaan vähentää enempää, veroa kannetaan varojen hankkimiseksi valtiolle yleisiin tarkoituksiin myös siksi, että energian kulutus aiheuttaa yhteiskunnalle kustannuksia, joihin valtion on vastattava. Siksi ei voi olla järjestelmän luonteen ja logiikan mukaista, että paljon energiaa käyttävät yritykset, jotka näin ollen saastuttavat, vapautetaan energiaverosta.
(6)

Koska kyse on yleisestä toimenpiteestä, jonka toteuttamiseen ei sisälly poikkeuksia, kilpailun vääristymisen vaaraa on pidettävä olemattomana. Koska mainitun direktiivin 12 artiklan 3 kohdan b alakohdassa säädetty edellytys näin ollen täyttyy, Unkarin olisi voitava soveltaa kyseistä toimenpidettä heti, kun tämä päätös on annettu tiedoksi,
(16)

BASF ja UCB katsovat, että niiden sakkoa on alennettava rikkomisen varhaisen lopettamisen perusteella. Kartellit ovat perusominaisuuksiensa vuoksi vakavimpia kilpailusääntöjen rikkomistapauksia. Tällaiseen rikkomiseen osallistuvat yritykset ovat yleensä varsin tietoisia siitä, että ne harjoittavat sääntöjenvastaista toimintaa. Kun kyseessä on tällainen tarkoituksellinen sääntöjenvastainen toiminta, komission mielestä se, että yritys lopettaa toiminnan ennen sen väliintuloa, ei edellytä erityistä palkitsemista. Rikkomisen kattama aika on ainoastaan lyhyempi kuin muussa tapauksessa.
(1)

Tämä päätös on osoitettu seuraaville yrityksille: Chisso Corporation (jäljempänä ’Chisso’), Daicel Chemical Industries Ltd (jäljempänä ’Daicel’), Hoechst AG (jäljempänä ’Hoechst’), The Nippon Synthetic Chemical Industry Co. Ltd (jäljempänä ’Nippon’) sekä Ueno Fine Chemicals Industry Ltd (jäljempänä ’Ueno’).
(91)

Koska Burgenlandin osavaltio on alue, joka vuodesta 1995 on luokiteltu kaiken aikaa tavoitteen 1 mukaiseksi tukialueeksi, se on perustamissopimuksen 87 artiklan 3 kohdan a alakohdassa tarkoitettu tukialue, joka on oikeutettu aluetukiin, joiden sallittu nettointensiteetti on enintään 30 tai 35 prosenttia. Vaikka BB näyttää sopeutuneen hyvin tämän tukialueen taloudellisiin olosuhteisiin toimittuaan alueella pitkään, komissio pitää mahdollisena, että pankin taloudelliset vaikeudet ovat tällaisilla alueilla vakavampia kuin taloudellisesti ja teollisesti kehittyneellä alueella.
(5)

Tanska on päättänyt Euroopan unionista tehtyyn sopimukseen ja Euroopan yhteisön perustamissopimukseen liitetyn Tanskan asemaa koskevan pöytäkirjan 5 artiklan nojalla saattaa asetuksen (EY) N:o 377/2004 osaksi Tanskan lainsäädäntöä. Asetus (EY) N:o 377/2004 sitoo sen vuoksi Tanskaa kansainvälisoikeudellisesti.
(7)

Lemwerderin kunta arvioi, että tarvittavan infrastruktuurin rakentamisen jälkeen tontin länsi- ja keskiosa voitaisiin myydä hintaan […] Saksan markkaa/m2 ([…] euroa/m2). Hinta on suhteellisen korkea tontin tarjoamien mahdollisuuksien vuoksi. Se sijaitsee ASL:n lentokentän välittömässä läheisyydessä, rautatieverkkoon on suora yhteys ja ASL:n Weser-joen rannalla sijaitsevia satamarakennuksia on mahdollisuus käyttää. Maata myytiin samaan hintaan läheisellä Edenbüttelin alueella vuosina 1999 ja 2002, vaikka sinne on huonompi pääsy Weser-joelta sekä rautateiltä ja lentokentältä. Saksan viranomaiset ovat toimittaneet kaksi muutakin hinta-arviota, jotka koskevat ASL:stä pohjoiseen sijaitsevia tontteja, joiden arvon katsotaan vastaavan ASL:n tonttia.
(16)

Tältä osin komissio esitti menettelyn aloittamista koskevassa päätöksessä erinäisiä epäilyjä tukiohjelman soveltuvuudesta yhteismarkkinoille. Komissio katsoo, että kaikki tuolloin esitetyt epäilyt ovat osoittautuneet aiheellisiksi seuraavista syistä: a) Ohjelman perusteella myönnetään tukea alueilla, joihin ei voida soveltaa perustamissopimuksen 87 artiklan 3 kohdan a ja c alakohtaa. Italian vuosien 2000–2006 aluetukikartan (13) mukaan Campobasson, Frosinonen, Isernian, Massa Carraran ja Viterbon maakunnat sekä Tivolin ja Formian kunnat ovat mainittujen poikkeusten mukaisia alueita vain osittain. Sen vuoksi näillä alueilla ei voida soveltaa mitään aluetukiohjelmaa. b) Näyttää siltä, että ohjelman perusteella tukea myönnetään myös alueilla, joihin voidaan soveltaa perustamissopimuksen 87 artiklan 3 kohdan a ja c alakohtaa. Komissio on kuitenkin jo hyväksynyt näillä alueilla sovellettavia tukiohjelmia (14), joiden perusteella myönnetään ja voidaan panna täytäntöön vastaavanlainen verohyvitys investoinneista. Komissio pitää sen vuoksi mahdollisena, että tarkasteltavana olevaa ohjelmaa sovelletaan pääasiassa edellä a kohdassa mainituilla alueilla. c) Ohjelmassa ei mainita selvästi velvollisuutta noudattaa niitä erityissääntöjä, jotka on esitetty kalastus- ja vesiviljelyalan valtiontukien tarkastelemista koskevissa suuntaviivoissa (15), kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annetussa neuvoston asetuksessa (EY) N:o 2792/1999 (16) ja kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisesta 20 päivänä joulukuuta 2002 annetussa neuvoston asetuksessa (EY) N:o 2369/2002 (17).
(11)

Komissio vastaanotti huomautuksia kolmelta asianomaiselta. Eräs henkilöllisyytensä salassapitoa pyytänyt asianomainen esitti huomautuksia, jotka koskivat sekä nyt tarkasteltavaa valtiontukiasiaa että valtiontukiasiaa N:o C 40/00 (6). Se korosti, että tutkimuksen kohteena ollut tuki oli aiheuttanut vakavia vääristymiä huvialusten markkinoilla. Myös Royal van Lent Shipyard BV esitti huomautuksia sekä tästä asiasta että asiasta N:o C 40/00. Yritys väittää, että Espanjan hallituksen viime vuosina myöntämät tuet ovat aiheuttaneet suurta vahinkoa monille mega-alusten markkinoilla toimiville kilpaileville yrityksille.
(52)

GDP:llä on myös markkinoiden avaamisen jälkeen merkittäviä vakiintuneen toiminnanharjoittajan asemasta johtuvia etuja potentiaalisiin uusiin markkinoille tulijoihin verrattuna. Erityisesti i) sillä on vahva kokemus ja tietämys Portugalin kaasumarkkinoista joka tasolla, ii) sillä on laaja asiakaskunta ja sen myyntivolyymi on huomattava, iii) se on kehittänyt hyvin tunnettuja tuotemerkkejä sekä kansallisella että paikallisella tasolla, iv) se on hankkinut ainutlaatuisen tietämyksen asiakasprofiileista (kulutus-, vakavaraisuus- ja luottotietojen osalta) ja erityistarpeista (kuten lisäpalvelujen tai erityisen asiakaspalvelun tarve) ja v) se käyttää määräysvaltaa jakelujärjestelmien toimintaa harjoittavissa yrityksissä määräysvallassaan olevien paikallisten jakeluyritysten kautta.
(126)

Tuen määrä ja intensiteetti on rajattava siihen, mikä on ehdottoman välttämätöntä rakenneuudistuksen toteuttamiseksi, ja niiden on oltava oikeassa suhteessa yhteisön kannalta saatavaan hyötyyn. Tuensaajien on tämän vuoksi yleensä rahoitettava merkittävä osuus rakenneuudistussuunnitelman kustannuksista joko omilla varoillaan tai lainarahoituksella. Tuki on lisäksi myönnettävä sellaisessa muodossa, ettei yritys saa sen johdosta ylimääräistä likviditeettiä, jota se voisi käyttää aggressiiviseen ja markkinoita vääristävään toimintaan muilla kuin rakenneuudistusprosessiin liittyvillä liiketoiminta-aloilla.
(20)

Viimeisissä huomautuksissaan ja etenkin 3 päivänä maaliskuuta 2005 päivätyssä kirjeessään Saksa on muuttanut alkuperäistä ilmoitustaan. Se on sitoutunut noudattamaan EY:n perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 (5) 5 artiklaa tukiin neuvontapalveluille, jotka on suunnattu keskuksia käyttäville pk-yrityksille. Tämän lisäksi Saksa on sitoutunut soveltamaan asetusta (EY) N:o 69/2001 kaikkiin muihin pk-yrityksille suunnattuihin tukitoimenpiteisiin, erityisesti toimitilojen ja laboratorioiden vuokraamiseen sekä tutkimuslaitteistojen tai muiden laitteistojen käyttöön. Vaikka tuet on vapautettu kyseisten asetusten nojalla, Saksa on pyytänyt oikeusvarmuuden takaamiseksi komissiota tekemään lopullisen päätöksen asiassa.
d)

Tuotemerkinnöissä tai tuotteen mukana olevassa asiakirjassa on oltava maininta ”Tämä tuote sisältää muuntogeenisiä organismeja” tai ”Tämä tuote sisältää muuntogeenistä 1507-maissia”, paitsi jos yhteisön muussa lainsäädännössä säädetään, ettei tällaisia tietoja vaadita, jos pitoisuus on alle kynnysarvon, sanotun kuitenkaan rajoittamatta asetuksessa (EY) N:o 1829/2003 säädettyjen erityisten merkintävaatimusten noudattamista.
(3)

Lisäksi on hyödyllistä antaa jäsenvaltioille mahdollisuus keskustella sähköistä kaupankäyntiä koskevan direktiivin soveltamiseen liittyvistä ongelmista ja sähköisen kaupankäynnin alalla esille tulevista uusista kysymyksistä. On myös tärkeää rohkaista ja helpottaa yhteistyötä jäsenvaltioiden ja komission kesken. Asiantuntijaryhmä tarjoaa näin ollen hyödyllisen foorumin näkemysten vaihtoon direktiivin käytännön täytäntöönpanosta ja soveltamisesta, mihin sisältyvät myös tiedot kuluttaja- ja ammattialajärjestöjen laatimista käytännesäännöistä, verkkomainontaa koskevista säänneltyjen ammattien käytännesäännöistä, kansallisesta oikeuskäytännöstä erityisesti vastuuta koskevien säännösten osalta ja direktiivin 21 artiklassa mainitusta uudesta kehityksestä, kuten hyperlinkkien ja paikannusvälinepalvelujen tarjoajien vastuusta sekä ilmoitus- ja poistamismenettelyistä (”notice and take down”), ja keskusteluun sähköistä kaupankäyntiä koskevan direktiivin soveltamisesta myöhemmin annettavien arviointikertomusten sisällöstä ja laajuudesta.
(4)

Neuvosto otti asetuksella (EY) N:o 1601/2001 (7) käyttöön lopullisen polkumyyntitullin tiettyjen Thaimaasta, Tšekistä, Turkista ja Venäjältä peräisin olevien rauta- tai teräsköysien ja -kaapelien tuonnissa. Käyttöön otettu toimenpide oli arvotulli, jonka soveltamisalan ulkopuolelle jäivät kuitenkin yksi thaimaalainen, yksi tšekkiläinen, yksi venäläinen ja kaksi turkkilaista vientiä harjoittavaa tuottajaa, joiden esittämät sitoumukset hyväksyttiin komission asetuksella (EY) N:o 230/2001 (8) ja komission päätöksellä 2001/602/EY (9). Kahden turkkilaisen vientiä harjoittavan tuottajan sitoumukset on peruutettu komission asetuksilla (EY) N:o 2303/2002 (10) ja 1274/2003 (11).
(5)

Niiden tietojen perusteella, jotka komissio on toimittanut Alankomailta ennen 1 päivää maaliskuuta 2005 saamiensa tietojen pohjalta perustamissopimukseen liitetyn liiallisia alijäämiä koskevasta menettelystä tehdyn pöytäkirjan soveltamisesta 22 päivänä marraskuuta 1993 annetun neuvoston asetuksen (EY) N:o 3605/93 (3) mukaisesti, Eurostatille 31 päivänä maaliskuuta 2005 toimitetun tarkistetun julkisen talouden tilinpidon perusteella sekä komission kevään 2005 talousennusteen perusteella voidaan tehdä seuraavat päätelmät: — Julkisen talouden alijäämäksi on vuonna 2004 arvioitu 2,3 prosenttia suhteessa BKT:hen, kun se oli vuonna 2003 3,2 prosenttia. Vuoden 2004 tilanne vastaa perustamissopimuksen 104 artiklan 7 kohdan mukaisesti annettua neuvoston suositusta ja erityisesti julkisen talouden alijäämän supistamista alle viitearvon eli alle 3 prosentin suhteessa BKT:hen vuoteen 2005 mennessä. Julkisen talouden sopeuttaminen on jatkunut vuonna 2004 huomattavin säästötoimin, joista osa sisältyy vuoden 2004 talousarvioon ja osasta on päätetty lisävakauttamispaketissa 14 päivänä huhtikuuta 2004. Odotettua suuremmat verotulot ja lisätulo maakaasun myynnistä kohonneen öljyn hinnan seurauksena ovat myös auttaneet alijäämän supistamisessa. — Toteutetut julkista taloutta koskevat toimenpiteet on suunnattu varmistamaan julkisen talouden rahoitusaseman pysyvä koheneminen. Komission kevään 2005 talousennusteessa arvioidaan julkisen talouden alijäämän vuonna 2005 supistuvan 2,0 prosenttiin suhteessa BKT:hen, mikä johtuu suurelta osin rakenteellisista säästötoimista, joiden suuruus on 0,5 prosenttia suhteessa BKT:hen. Tämä vastaa virallista alijäämätavoitetta, joka on 2,1 prosenttia suhteessa BKT:hen. Nykyiseen politiikkaan pohjaavassa komission kevään 2005 talousennusteessa arvioidaan alijäämän edelleen supistuvan 1,6 prosenttiin suhteessa BKT:hen vuonna 2006, mikä viittaisi siihen, että julkisen talouden alijäämä korjaantuu pysyvästi. — Julkisen talouden vakauttamista jatketaan supistamalla suhdannekorjattua alijäämää, jonka odotetaan saavuttavan tasapainon sen jälkeen, kun liiallinen alijäämä on korjattu. Suhdannekorjattu alijäämä supistui vuonna 2004 selvästi 1,2 prosenttiin suhteessa BKT:hen, kun sitä oli 2,0 prosenttia suhteessa BKT:hen vuonna 2003. Komission kevään 2005 talousennusteessa arvioidaan suhdannekorjatun alijäämän edelleen supistuvan kuluvana vuonna 0,8 prosentilla suhteessa BKT:hen, jolloin se olisi 0,4 prosenttia suhteessa BKT:hen, ja supistuvan 0,0 prosenttiin suhteessa BKT:hen vuonna 2006. — Maaliskuussa 2005 tehdyn liiallista alijäämää koskevan menettelyn mukaisen ilmoituksen mukaan julkisen talouden velkaa suhteessa BKT:hen pidettiin vuonna 2004 alle 60 prosentin viitearvon. Komission kevään 2004 talousennusteessa sen arvioidaan jäävän tämän viitearvon alapuolelle vuosina 2005 ja 2006.
(49)

On myös huomattava, että asetuksen (EY) N:o 659/1999 15 artiklan mukaan ”komission toimivaltuuksiin periä tuki takaisin sovelletaan kymmenen vuoden vanhentumisaikaa” ja että ”vanhentumisaika alkaa päivästä, jona sääntöjenvastainen tuki on myönnetty tuen saajalle … tukiohjelmaan kuuluvana tukena”. Asetuksen mukaan merkityksellinen päivä on siis päivä, jona yksittäinen tuki on myönnetty tuensaajalle tukiohjelmaan kuuluvana tukena, eikä päivä, jona itse järjestelmä on perustettu. Toisin sanoen kyseisen asetuksen 15 artiklassa säädetty vanhentumisaika koskee komission mahdollisuutta määrätä yli kymmenen vuotta sitten tuensaajalle sääntöjenvastaisesti myönnetyn tuen takaisinperinnästä eli kyse ei suinkaan ole varsinaisesta tukijärjestelmästä niin kuin Ranskan viranomaiset väittävät. Tästä seuraa, että tukijärjestelmien osalta takaisinperinnän vanhentumisaika ei ala järjestelmän perustamispäivästä vaan siitä päivästä, jona tukea on tosiasiallisesti myönnetty tuensaajalle. Lailla nro 90-568 perustettiin tukijärjestelmä FT:n eduksi (22). Näin ollen FT:lle erityisen verotusjärjestelmän nojalla myönnettyjen tukien vanhentumisaika ei ala lain nro 90-568 antamispäivästä vaan päivästä, jona tuki on tosiasiallisesti myönnetty FT:lle, eli joka vuosi elinkeinoveron maksamisajankohtana.
c)

145 euroa testiä kohti, kun on kyse erottelevista primaarisista molekyylitesteistä, joihin viitataan asetuksen (EY) N:o 999/2001 liitteessä X olevan C luvun 3.2 kohdan c alakohdan i alakohdassa.
(2)

Ranska on toimittanut pyyntönsä tueksi kaikki edellä mainitun direktiivin 17 artiklan 2 kohdan a ja b alakohdassa luetellut tiedot, siten kuin ne on täsmennetty neuvoston direktiivin 1999/105/EY soveltamista koskevista yksityiskohtaisista säännöistä annettaessa jäsenvaltioille lupa kieltää tietyn metsänviljelyaineiston kaupan pitäminen loppukäyttäjille 9 päivänä syyskuuta 2002 annetussa komission asetuksessa (EY) N:o 1602/2002 (2).
(2)

Joissakin arvioissa on esitetty, että Ukrainalla on hallussaan peräti seitsemän miljoonaa pienasetta ja kevyttä asetta ja kaksi miljoonaa tonnia ampumatarvikkeita, joista suuri osa on aikaisempien maailmansotien ajoilta. Tällaiset suuret määrät pienaseita ja kevyitä aseita sekä ampumatarvikkeita merkitsevät valtavaa ylijäämää Ukrainan tämänhetkisiin asevoimiin nähden, mutta ne sisältävät myös suuren määrän käyttökelvottomia ja vaarallisia ampumatarvikkeita.
(9)

Viimeaikainen kehitys kuitenkin osoittaa, että Unkarin viranomaisten toimet ovat osoittautumassa tehottomiksi: — Neuvoston suosituksessa mainitusta vuoden 2005 tavoitteesta eli 3,6 prosentin alijäämästä suhteessa BKT:hen (joka vahvistetaan joulukuussa 2004 tarkistetusta lähentymisohjelmasta maaliskuussa 2005 annetussa neuvoston lausunnossa) jäädään selvästi, ja Unkarin viranomaiset ovat vastoin aiempia sitoumuksia päättäneet, että poikkeamia ei pyritä korjaamaan uusilla toimilla; tämä vahvistetaan Unkarin viranomaisten 20 päivänä syyskuuta 2005 toimittamassa liiallisia alijäämiä koskevassa tarkistetussa ilmoituksessa, jonka mukaan julkisen talouden alijäämä on 6,1 prosenttia suhteessa BKT:hen vuonna 2005. Julkisen talouden toteutuma voi vielä huonontua vuonna 2005, jos poikkeamia (jotka ovat mahdollisia erityisesti menopuolella) esiintyy eikä niitä kompensoida korjaavilla toimenpiteillä. Ilmoituksen mukaan julkinen velka suhteessa BKT:hen on 57,1 prosenttia vuonna 2005, joten se alittaa 60 prosentin viitearvon. — Viranomaiset ovat luopuneet tarkistettuun lähentymisohjelmaan ja neuvoston 8 päivänä maaliskuuta 2005 antamaan suositukseen sisältyvästä tavoitteesta, jonka mukaan alijäämä olisi supistettava 2,9 prosenttiin suhteessa BKT:hen vuonna 2006. Vastikään hyväksyttyyn vuoden 2006 alustavaan talousarvioon sisältyvä huomattavasti suurempi uusi tavoite (5,2 prosenttia suhteessa BKT:hen (8)) saattaa ylittyä merkittävän menojen supistamisen puuttuessa, koska suunnitellun verouudistuksen ennustetaan supistavan valtion tuloja 1,1 prosenttia suhteessa BKT:hen, eikä alustavaan talousarvioon sisälly kattavia rakenteellisia toimia, joilla voitaisiin kompensoida vastaavan suuruista menojen supistamista. — Erityisesti veronkevennysten täytäntöönpano vuonna 2006 on vastoin neuvoston suositusta, jonka mukaan mahdollisten veronalennusten täytäntöönpanon ja ajoittamisen ehdoksi olisi asetettava joulukuussa 2004 toimitetussa tarkistetussa lähentymisohjelmassa esitettyjen alijäämätavoitteiden saavuttaminen. — Vuosina 2005 ja 2006 poiketaan merkittävästi suunnitellulta sopeutusuralta, jonka tavoitteena oli poistaa liiallinen alijäämä vuoteen 2008 mennessä Unkarin viranomaisten laatiman ja neuvoston 8 päivänä maaliskuuta 2005 antamassa suosituksessa vahvistetun suunnitelman mukaisesti; tämä heikentää toteutettavien korjaustoimien uskottavuutta ja vaarantaa yhdessä rakenneuudistusten hitaan etenemisen kanssa makrotalouden epätasapainon tarvittavan parantamisen.